Προεπαναστατικά ή μεταεπαναστατικά κείμενα (η Ελληνική Νομαρχία, ο Ρωσοαγγλογάλλος, τα Απομνημονεύματα του Φωτάκου και του Οικονόμου κ.ά., κατηγορούν ευθέως τους μεγαλοπροεστούς για απάνθρωπη συμπεριφορά σε βάρος των ομοεθνών τους. Βέβαια τα δύο τελευταία κείμενα γράφτηκαν μετά την Επανάσταση από άτομα φιλικά προσκείμενα στον Θ. Κολοκοτρώνη και για να ερμηνεύσει κανείς τη σκληρή κριτική τους κατά των Πελοποννήσιων κοτζαμπάσηδων πρέπει να έχει υπόψη του την προεπαναστατική σύγκρουση κλεφτών (κάπων) και κοτζαμπάσηδων, αλλά και τη σύγκρουση πολιτικών και στρατιωτικών στους δύο εμφύλιους πολέμους στα χρόνια του Αγώνα της ανεξαρτησίας.